  Анжелика Тихонова корреспондент Удмуртиыин сӥль поттон 7,3 процентлы йылӥз. Со сярысь, Удмуртстат вылэ чӧлскыса, улосвылысь гурт возёсъя но сиён-юонъя министерстволэн пресс-службаез ивортэ. 2020-тӥ арын толшор-оштолэзь ӵоже элькунысь гурт возёсъёс сӥльлы 51 сюрс 800 тонна пудо но тылобурдо будэтӥзы (улэп секталаен). Кылем арын со дыр ӵоже ик 3 сюрс 500 тонналы ӧжытгес вал Курегпуз поттон 1,1 процентлы будӥз. Туэ толшор-оштолэзь ӵоже кылем арынлэсь 3 миллион 675 сюрслы тросгес курегпуз басьтӥзы. Озьы ньыль толэзь ӵоже элькунын 323 миллион 949 сюрс курегпуз поттӥзы. Йӧл поттонын но азинсконъёс вань. Верам вакыт ӵоже элькунысь вань возёсъёсын 274 сюрс тонна йӧл кыскизы. Со кылем арынлэсь 4,4 процентлы яке 11 сюрс 500 тонналы тросгес. Тодэ вайытом, Удмуртиын йӧл кыскон удысын выль рекорд пуктӥзы.  Тегъёс: Ижкар Удмуртия гуртвозёс пудо сиён-юонъёс гуртвозёсъяминистерство 100ар  